На основу члана 236.-242. Закона о накнадама за коришћење јавних добара (Сл.Гласник РС 95/18,49/2019,86/2019,156/2020 и 15/2021) и члана 32.став 1.тачка 3. Закона о локалној самоуправи („Сл.гласник РС“ бр.129/2007; 83/2014-др.закон и 101/2016-др.закон 47/2018 и 111/2021-др.закон) и члана 40. став 1. тачка 3. Статута општине Кладово (Сл.лист општине Кладово бр.7/2019) Скупштина општине Кладово , на седници одржаној \_\_\_\_\_\_\_\_\_\_\_\_године, донела је

**ОДЛУКУ**

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

**НА ТЕРИТОРИЈИ ОПШТИНЕ КЛАДОВО ЗА 2023.ГОДИНУ**

Врстe нaкнaдa

Члан 1.

Накнаде за коришћење јавне површине, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

- за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

Коришћење простора на јавној површини у пословне и друге сврхе у смислу става 1. тачке 1) овог члана односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

Jавна површина у смислу овог закона јесте површина утврђена планским документом јединице локалне самоуправе која је доступна свим корисницима под једнаким условима:

- јавна саобраћајна површина (пут, улица, пешачка зона и сл.);

- трг;

- јавна зелена површина (парк, сквер, градска шума и сл.);

- јавна површина блока (парковски уређене површине и саобраћајне површине).

Обвезник накнаде

Члан 2.

Обвезник накнаде за коришћење јавне површине је корисник јавне површине.

Основица

Члан 3.

Основица накнаде за коришћење простора на јавној површини је површина коришћеног простора изражена у метрима квадратним (m2).

Висина накнаде

Члан 4.

Критеријуми за прописивање висине накнада су: време коришћења простора, зона у којој се налази простор који се користи,..

|  |  |  |  |  |
| --- | --- | --- | --- | --- |
| **ОСНОВ КОРИШЋЕЊА** | **ПРВА****ЗОНА** | **ДРУГА****ЗОНА** | **ТРЕЋА****ЗОНА** | **ЧЕТВРТА****ЗОНА** |
|  **КОРИШЋЕЊЕ ЗА** **ПРИВРЕМЕНЕ** **ЛОКАЦИЈЕ У**  **СКЛАДУ СА**  **``ПРОГРАМОМ``** | **\*до 10м2 – 20,00 дин/м2** | **\*до 10м2 –****17,00 дин/м2** | **\*до 10м2 -****13,00 дин/м2** | **\*до 10м2-****11,00 дин/м2** |
| **\*од 10-50м2 –****11,00 дин/м2** | **\*од 10-50м2 –****9,00 дин/м2** | **\*од 10-50м2 –****7,00 дин/м2** | **\*од 10-50м2 –****5,00 дин/м2** |
| **\*преко 50м2 –****3.00 дин/м2** | **\*преко 50м2 –****2,00 дин/м2** | **\*преко 50м2****1,00 дин/м2** | **\*преко 50м2****1,00 дин/м2** |
| **ДНЕВНО** |
|  **КОРИШЋЕЊЕ ЗА** **ОДРЖАВАЊЕ****ПРОМОЦИЈА,КОНЦЕРАТА,** **ФЕСТИВАЛА И ДР.** **МАНИФЕСТАЦИЈА**  | **125 дин/м2****ДНЕВНО** | **100 дин/м2****ДНЕВНО** | **80,00 дин/м2****ДНЕВНО** | **60,00 дин/м2****ДНЕВНО** |
| **КОРИШЋЕЊЕ ЗА ПОСЛОВНЕ И ДРУГЕ СВРХЕ** | **60 ,оо Дин/м2****ДНЕВНО** | **50,оо Дин/м2****ДНЕВНО** | **40 ,оо Дин/м2****ДНЕВНО** | **30 ,оо Дин/м2****ДНЕВНО** |
| **КОРИШЋЕЊЕ ЗА ОГЛАШАВАЊЕ**  | **40,оо Дин/м2****ДНЕВНО** | **35 ,оо Дин/м2****ДНЕВНО** | **30 ,оо Дин/м2****ДНЕВНО** | **20 ,оо Дин/м2****ДНЕВНО** |
| **КОРИШЋЕЊЕ ПО ОСНОВУ ЗАУЗЕЋА ГРАЂЕВИНСКИМ МАТЕРИЈАЛОМ** | **100 ,оо Дин/м2****ДНЕВНО** | **75 ,оо Дин/м2****ДНЕВНО** | **55 ,оо Дин/м2****ДНЕВНО** | **35 ,оо Дин/м2****ДНЕВНО** |

Начин утврђивања и плаћања

Члан 5.

Утврђивање накнаде за коришћење јавне површине врши се према површини коришћеног простора, сразмерно времену коришћења по зонама које су одређене Одлуком о одређивању зона и најопремњеније зоне на територији општине Кладово од 15.10.2013.године (Сл.Лист општине Кладово бр.8/2013)

Накнаду из става 1. овог члана, утврђује орган јединице локалне самоуправе надлежан за утврђивање, контролу и наплату јавних прихода решењем.

Накнада из става 1. овог члана по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Прoтив рeшeњa из става 2. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног органа јединице локалне самоуправе.

**Члан 6**

 Накнаде за заузеће јавних површина плаћају се на основу задужења по Решењу Локалне пореске администрације, а по претходно издатом одобрењу Одељења за урбанизам, грађевинарство и послове управног надзора, као и на основу података добијених од стране надлежних органа, или на основу података добијених путем инспекцијске контроле.

Ослобођења

Члан 7.

Накнаду за коришћење јавних површина не плаћају директни и индиректни корисници буџетских средстава.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

Накнада за заузеће јавних површина за обављање делатности не плаћа се за коришћење простора ради продаје штампе,књига и других публикација, производа старих и уметничких заната и домаће радиности.

Ако се поред штампе, књига и других публикација, производа старих и уметничких заната и домаће радиности, продаје и нека друга роба, накнада се плаћа у целокупно прописаном износу.

Припадност прихода

Члан 8.

Приходи остварени од накнаде за коришћење јавних површина припадају буџету јединица локалне самоуправе.

 Члан 9.

 Ова Одлука ступа на снагу осмог дана од дана објављивања у ``Службеном листу општине Кладово``.

Број:

У Кладову \_\_\_\_\_\_\_.2023.године

СКУПШТИНА ОПШТИНЕ КЛАДОВО

 ПРЕДСЕДНИК

 Радован Арежина